3. melléklet a 123-436/2020 előterjesztéshez
EGYÜTTMŰKÖDÉSI MEGÁLLAPODÁS

amely létrejött
egyrészről 
elnevezése: 	Budapest Főváros XIV. Kerület Zugló Önkormányzata
székhelye: 				1145 Budapest, Pétervárad u. 2.
adóigazgatási azonosítószáma:	15735777-2-42
statisztikai számjele:			15735777-8411-321-01
képviselője:				Horváth Csaba polgármester,
a továbbiakban:                                 Önkormányzat

másrészről
elnevezése: 	TündérPakk Közhasznú Alapítvány
székhelye: 				1144 Budapest, Kerepesi út 90. IX. emelet 37 
adószáma:				18900857-1-42
Nyilvántartási száma:                         01-01-0012405:			
képviselője: 				Szomolányi Tímea kuratóriumi elnök,
a továbbiakban: 			Alapítvány

harmadrészről
elnevezése: 	Zuglói Család- és Gyermekjóléti Központ
székhelye: 				1144 Budapest, Füredi park 6.
adószáma:				16926642-2-42
statisztikai számjele:			16926642-8899-322-01
képviselője: 				Varga Sándor,
a továbbiakban: 			Családsegítő

továbbiakban együtt: Felek között  alulírott napon és helyen az alábbi feltételek szerint.
I. A megállapodás célja
Az Önkormányzat elismeri, hogy az Alapítvány tevékenysége az Alapító Okiratban megfogalmazott célja - a rászoruló és mélyszegénységben élők ingyenes segítése adomány útján - az Önkormányzat célkitűzésével  - az illetékességi területén élő rászoruló családok helyzetének, életminőségének javítása, életkörülményeinek kedvezőbbé tétele - összhangban áll. Az Önkormányzat és az Alapítvány közös erőfeszítéssel törekednek arra, hogy a zuglói lakosság szociális helyzetét javítsák.
[bookmark: _GoBack]II. Az Alapítvány kötelezettségei
1. Az Alapítvány vállalja, hogy Budapest XIV. kerületében adományboltot működtet. 
Ennek keretében:
- A kerületben élő szociálisan rászorulók (többek között: családok, idős-beteg, nyugdíjasok) részére jó minőségű használt és új ruhanemű, cipő, táska, ágyneműhuzat, játékok, könyvek biztosítása.
- Lehetőséghez mérten élelmiszer és tisztítószer csomagok osztása, nagyobb akciók alkalmával például iskolakezdésre.
-   Bútoradományok, háztartási felszerelések közvetítése (adományozó és rászoruló között).
2. Az Alapítvány vállalja a rendszeres kapcsolattartást a Zuglói Család- és Gyermekjóléti Központtal a segítségre szoruló Budapest főváros XIV. kerület közigazgatási területén élők. érdekében. 

III.	Az Önkormányzat kötelezettségei
1. A Felek egyezően állapítják meg, hogy a jelen Együttműködési Megállapodásban foglalt feladatai ellátásához szükséges ingatlan tekintetében a Zuglói Zrt. és az Alapítvány 2019. június 26-án bérleti szerződést (a továbbiakban: bérleti szerződés) kötöttek a Budapest XIV. kerület 30760/0/A/2 helyrajzi számú a természetben a 1147 Budapest Czobor utca 1. szám alatti 37 m2 alapterületű üzlethelyiség használata vonatkozásában adománybolt céljára. 
2. Az Önkormányzat kapcsolat tart az Alapítvánnyal a segítségre szoruló Budapest főváros XIV. kerület közigazgatási területén élő lakosok érdekében. 
3. A Családsegítő vállalja, hogy együttműködik az Alapítvánnyal, továbbá az érintett hozzájárulásával adatot szolgáltatat a szociálisan rászoruló személyekről az Alapítvány részére.

IV. Kapcsolattartók

1. Felek a jelen Együttműködési Megállapodásban foglalt feladatok végrehajtása, valamint a hatékony együttműködés érdekében kapcsolattartóként az alábbi személyeket jelölik ki:

Önkormányzat részéről: Szabó Rebeka alpolgármester
Elérhetőségei:
e-mail: szabo.rebeka@zuglo.hu
telefon: 06 1 872 9163

Családsegítő részéről: Zuglói Család- és Gyermekjóléti Központ vezetője
Elérhetőségei:
e-mail: igazgato@zcsk.hu 
telefon: 06 1 384 2313

Egyesület részéről: Szomolányi Tímea kuratóriumi elnök
Elérhetőségei:
e-mail: info@tunderpakk.hu
telefon:  36 70 633 7302


V. Adatvédelem, titoktartás

1. Az Alapítvány kifejezetten nyilatkozik arról és felelősséget vállal azért, hogy az esetlegesen tudomására jutott személyes adatok kezelésére, tárolására, őrzésére, felhasználására, törlésére a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló, 2016/679 európai parlamenti és tanácsi rendeletben foglaltakat (a továbbiakban: GDPR) betartja.
2. A személyes adatok vonatkozásában az Adatkezelő a Családsegítő. 
A Családsegítő, mint Adatkezelő feladata a szociálisan rászoruló személyek regisztrálása, az esetlegesen velük kötött megállapodás megkötése illetve a részükre nyújtandó szolgáltatás (élelmiszer, ruházat, egyéb szolgáltatás) meghatározása. 
3. Az arra szociálisan rászoruló személyek részére az Adatkezelő kiállít egy igazolást, amelyen szerepel, hogy az irat birtokosának részére, milyen szolgáltatást biztosítson az Alapítvány, szerepel továbbá a kiállítás dátuma. (Az eljárás részletes szabályait a Családsegítő) dolgozza ki. Fentiek értelmében az Alapítvány a rászoruló személyek személyes adatait nem kezeli, és adatfeldolgozási műveletet sem végez. 
4. Az Alapítvány részére személyes adatokat tartalmazó adatbázist nem ad át, csak az igazolást állítja ki, amely a szociális rászorultságot és a nyújtandó szolgáltatást tartalmazza.

VI. Záró rendelkezések

1. Felek a jelen Együttműködési Megállapodást határozatlan időre kötik. 

2. A megállapodás felmondását bármelyik fél kezdeményezheti írásbeli nyilatkozattal, 60 napos felmondási idő betartásával. 

3. A jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény rendelkezései az irányadók.

4. Jelen megállapodás három (3) számozott oldalból áll és három (3) eredeti példányban készült, amelyből egy (1) példány az Egyesületet, kettő (2) példány az Önkormányzatot illeti meg.

5. Jelen megállapodás a Felek aláírásával lép hatályba.

6. Felek jelen megállapodást elolvasás és értelmezés után, mint akaratunkkal mindenben megegyezőt, jóváhagyólag írták alá. 

	Budapest,………………….


--------------------------------------------
    Budapest Főváros XIV. Kerület
         Zugló Önkormányzata
               képviseletében
             Horváth Csaba
              polgármester 
	        Budapest,………………….


--------------------------------------------
           TündérPakk Közhasznú Alapítvány 
                             képviseletében
                         Szomolányi Tímea
                                     elnök 




Budapest,………………….


       --------------------------------------------
Zuglói Család- és Gyermekjóléti Központ
Varga Sándor
      vezető

